กฎกระทรวงกำหนดบริเวณห้ามก่อสร้างหรือดัดแปลงอาคารบางชนิดหรือบางประเภทในพื้นที่บางส่วนในท้องที่แขวงหิรัญรูจีแขวงบางยี่เรือ เขตธนบุรี และแขวงสมเด็จเจ้าพระยาแขวงคลองต้นไทร เขตคลองสานกรุงเทพมหานครพ.ศ. ๒๕๖๓[๑] อาศัยอำนาจตามความในมาตรา ๕ วรรคหนึ่ง (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ วรรคหนึ่ง (๑) และ (๑๐)แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๓) พ.ศ. ๒๕๔๓ รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้บริเวณที่๑ หมายความว่า พื้นที่ภายในบริเวณรัศมี๒๐๐ เมตร จากจุดกึ่งกลางของพระบรมราชานุสาวรีย์สมเด็จพระเจ้าตากสินมหาราชบริเวณที่ ๒ หมายความว่า พื้นที่ในบริเวณรอบนอกแนวเขตบริเวณที่ ๑ ในระยะ๑๐๐ เมตรทั้งนี้ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่แขวงหิรัญรูจีแขวงบางยี่เรือ เขตธนบุรี และแขวงสมเด็จเจ้าพระยาแขวงคลองต้นไทร เขตคลองสาน กรุงเทพมหานคร ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่๑ ห้ามก่อสร้างอาคารที่มีความสูงเกิน ๑๗ เมตร(๒) ภายในบริเวณที่๒ ห้ามก่อสร้างอาคารที่มีความสูงเกิน ๒๗ เมตรการวัดความสูงของอาคารให้วัดจากระดับพื้นดินถึงยอดผนังหรือยอดฝาด้านที่สูงที่สุดของชั้นที่สูงที่สุดแต่ไม่นับรวมส่วนของผนังหรือฝาที่เป็นส่วนโครงสร้างของหลังคาข้อ ๓ ภายในบริเวณพื้นที่ที่กำหนดตามข้อ ๒ ห้ามบุคคลใดก่อสร้างอาคารที่มีสีและวัสดุของผนังภายนอกอาคารและสีของหลังคาอาคารเป็นสีอื่นที่มิใช่อาคารที่มีสีและวัสดุ ดังต่อไปนี้(๑) สีของผนังภายนอกอาคารเป็นโทนสีครีม(๒) สีของหลังคาอาคารเป็นโทนสีเทาเข้ม(๓) วัสดุที่เป็นผิวของผนังภายนอกอาคารหรือตกแต่งผิวของผนังภายนอกอาคารเป็นวัสดุไม่สะท้อนแสงหรือมันวาวข้อ ๔ กฎกระทรวงนี้มิให้ใช้บังคับแก่การก่อสร้างหรือดัดแปลงอาคารโบราณสถานพิพิธภัณฑสถานแห่งชาติ ศาสนสถาน หรืออาคารต่าง ๆ ที่ใช้เพื่อการศาสนาหรือศิลปวัฒนธรรมข้อ ๕ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลงอาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ และข้อ ๓ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่การดัดแปลงอาคารดังกล่าวต้องเป็นไปตามเงื่อนไข ดังต่อไปนี้(๑) ภายในบริเวณที่๑ ห้ามเพิ่มความสูงของอาคารให้เกิน ๑๗ เมตร(๒) ภายในบริเวณที่๒ ห้ามเพิ่มความสูงของอาคารให้เกิน ๒๗ เมตร(๓) สีของผนังภายนอกอาคารเป็นโทนสีครีม(๔) สีของหลังคาอาคารเป็นโทนสีเทาเข้ม(๕) วัสดุที่เป็นผิวของผนังภายนอกอาคารหรือตกแต่งผิวของผนังภายนอกอาคารเป็นวัสดุไม่สะท้อนแสงหรือมันวาวกรณีที่มีการขอดัดแปลงอาคารผู้ขอดัดแปลงอาคารต้องปรับปรุงสีของผนังภายนอกอาคาร สีของหลังคาอาคาร และวัสดุที่เป็นผิวของผนังภายนอกอาคารหรือตกแต่งผิวของผนังภายนอกอาคารในส่วนที่ไม่ได้ขอดัดแปลงให้เป็นไปตามเงื่อนไขที่กำหนดในวรรคหนึ่งด้วยการวัดความสูงของอาคารให้วัดจากระดับพื้นดินถึงยอดผนังหรือยอดฝาด้านที่สูงที่สุดของชั้นที่สูงที่สุดแต่ไม่นับรวมส่วนของผนังหรือฝาที่เป็นส่วนโครงสร้างของหลังคาข้อ ๗ อาคารในบริเวณพื้นที่ที่กำหนดตามข้อ ๒ ที่ได้รับใบอนุญาตหรือใบรับแจ้งการก่อสร้างหรือดัดแปลงตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้างหรือดัดแปลงไม่แล้วเสร็จ ให้ได้รับยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณวันที่ ๒๒ พฤษภาคม พ.ศ. ๒๕๖๓พลเอกอนุพงษ์ เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวงกำหนดบริเวณห้ามก่อสร้างหรือดัดแปลงอาคารบางชนิดหรือบางประเภท ในพื้นที่บางส่วนในท้องที่แขวงหิรัญรูจีแขวงบางยี่เรือ เขตธนบุรี และแขวงสมเด็จเจ้าพระยา แขวงคลองต้นไทร เขตคลองสานกรุงเทพมหานคร พ.ศ. ๒๕๖๓(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่พระบรมราชานุสาวรีย์สมเด็จพระเจ้าตากสินมหาราชเป็นอนุสรณ์สถานที่สำคัญของกรุงเทพมหานครจึงมีความจำเป็นต้องมีข้อกำหนดเกี่ยวกับการควบคุมการก่อสร้างหรือดัดแปลงอาคารในบริเวณโดยรอบของอนุสรณ์สถานดังกล่าวสมควรห้ามก่อสร้างหรือดัดแปลงอาคารบางชนิดหรือบางประเภทในพื้นที่บางส่วนในท้องที่แขวงหิรัญรูจี แขวงบางยี่เรือ เขตธนบุรี และแขวงสมเด็จเจ้าพระยาแขวงคลองต้นไทร เขตคลองสาน กรุงเทพมหานคร เพื่อประโยชน์ในด้านความปลอดภัย การผังเมืองการสถาปัตยกรรม และความเป็นระเบียบเรียบร้อยของเมือง จึงจำเป็นต้องออกกฎกระทรวงนี้ชญานิศ/จัดทำ๓สิงหาคม ๒๕๖๓สุภาทิพย์/ตรวจ๔สิงหาคม ๒๕๖๓[๑]ราชกิจจานุเบกษา เล่ม ๑๓๗/ตอนที่ ๔๑ ก/หน้า ๓๐/๙ มิถุนายน ๒๕๖๓